CELEX: 32019R1139
Language: bg
Date: 2019-07-03 00:00:00
Title: Регламент за изпълнение (ЕС) 2019/1139 на Комисията от 3 юли 2019 година за изменение на Регламент (ЕО) № 2074/2005 по отношение на официалния контрол върху продукти от животински произход във връзка с изискванията относно информацията за хранителната верига и относно продуктите от риболов и във връзка с позоваването на признатите методи на изпитване за откриване на морски биотоксини и на методите на изпитване за сурово мляко и краве мляко, преминало топлинна обработка (Текст от значение за ЕИП.)

4.7.2019   
               
               
                  BG
               
               
                  Официален вестник на Европейския съюз
               
               
                  L 180/12
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1139 НА КОМИСИЯТА
         от 3 юли 2019 година
         за изменение на Регламент (ЕО) № 2074/2005 по отношение на официалния контрол върху продукти от животински произход във връзка с изискванията относно информацията за хранителната верига и относно продуктите от риболов и във връзка с позоваването на признатите методи на изпитване за откриване на морски биотоксини и на методите на изпитване за сурово мляко и краве мляко, преминало топлинна обработка
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         Като взе предвид Регламент (ЕС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 18, параграф 8, първата алинея, буква е) от него,
         след консултация с Комитета по растенията, животните, храните и фуражите,
         като има предвид, че:
         
                     (1)
                  
                  
                     С Регламент (ЕС) 2017/625 се определят правила за официалния контрол и други официални дейности, осъществявани от компетентните органи на държавите членки с цел проверка на съответствието със законодателството на Съюза, наред с други, в областта на безопасността на храните на всички етапи от производството, преработката и разпространението. По-специално с него се урежда официалният контрол по отношение на продуктите от животински произход, предназначени за консумация от човека.
                  
               
                     (2)
                  
                  
                     С Регламент (ЕО) № 2074/2005 на Комисията (2) се определят мерки за изпълнение по отношение на някои продукти обхванати от Регламент (ЕО) № 853/2004 на Европейския парламент и на Съвета (3), наред с други. Тези продукти включват живи двучерупчести мекотели, сурово мляко и краве мляко, преминало топлинна обработка.
                  
               
                     (3)
                  
                  
                     Регламент за изпълнение (ЕС) 2019/627 на Комисията (4) изменя Регламент (ЕО) № 2074/2005 по отношение на официалния контрол. С този регламент се заличават раздел II и допълнението в приложение I към Регламент (ЕО) № 2074/2005 по отношение на изискванията за информацията за хранителната верига и раздел II в приложение II към Регламент (ЕО) № 2074/2005 по отношение на изискванията относно продуктите от риболов.
                  
               
                     (4)
                  
                  
                     Регламент (ЕО) № 853/2004 задължава оператора на кланица да изисква, получава, проверява и да действа по информация за хранителната верига относно всички животни, различни от див дивеч, изпратен или предназначен да бъде изпратен в кланицата. Освен това той следва да гарантира, че информацията за хранителната верига съдържа всички подробности, изисквани съгласно Регламент (ЕО) № 853/2004.
                  
               
                     (5)
                  
                  
                     С Регламент (ЕО) № 853/2004 се определят изискванията относно проверките за наличие на паразити при боравене с продукти от риболов на брега и на борда на плавателни средства. От стопанските субекти в областта на храните зависи да извършват свои собствени проверки на всички етапи от производството на продукти от риболов в съответствие с правилата в глава V, точка Г от раздел VIII от приложение III към Регламент (ЕО) № 853/2004, така че риба, която очевидно е заразена с паразити, да не се пуска на пазара за консумация от човека. Приемането на подробни правила относно визуалните инспекции поражда необходимост да бъдат дефинирани понятията за видими паразити и за визуална инспекция и да бъдат определени видът и честотата на наблюденията.
                  
               
                     (6)
                  
                  
                     С Регламент за изпълнение (ЕС) 2019/627 се определят еднакви практически условия за извършването на официален контрол върху продукти от животински произход. В приложение V към този регламент са определени признатите методи на изпитване за откриване на морски биотоксини в живите двучерупчести мекотели, които компетентните органи използват за целите на официалния контрол. Освен това в приложение III към него са определени методите на изпитване за сурово мляко и за краве мляко, преминало топлинна обработка, които компетентните органи следва да използват за целите на официалния контрол. Регламент (ЕО) № 853/2004 изисква от стопанските субекти в областта на храните да извършват свои собствени проверки на всички етапи от производството, за да гарантират, че живите двучерупчести мекотели, суровото мляко и кравето мляко, преминало топлинна обработка, отговарят на хигиенните правила за храните от животински произход, определени в същия регламент. Поради това, с цел да се гарантира високо равнище на защита на потребителите по отношение на хранителната безопасност, в Регламент (ЕО) № 2074/2005 следва да бъде включено задължение стопанските субекти в областта на храните да използват същите признати методи на изпитване за морски биотоксини и за сурово мляко и краве мляко, преминало топлинна обработка, които компетентните органи следва да използват съгласно Регламент за изпълнение (ЕС) 2019/627.
                  
               
                     (7)
                  
                  
                     Поради това Регламент (ЕО) № 2074/2005 следва да бъде съответно изменен.
                  
               
                     (8)
                  
                  
                     Тъй като Регламент (ЕС) 2017/625 се прилага от 14 декември 2019 г., настоящият регламент също следва да се прилага от тази дата.
                  
               
                     (9)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент (ЕО) № 2074/2005 се изменя, както следва:
            
                        1)
                     
                     
                        Член 1 се заменя със следното:
                        
                           „Член 1
                           Изисквания за информацията за хранителната верига за целите на Регламент (ЕО) № 853/2004
                           Изискванията относно информацията за хранителната верига, упоменати в раздел III от приложение II към Регламент (ЕО) № 853/2004, са определени в приложение I към настоящия регламент.“
                        
                     
                  
                        2)
                     
                     
                        Член 2 се заменя със следното:
                        
                           „Член 2
                           Изисквания относно продуктите от риболов за целите на Регламент (ЕО) № 853/2004
                           Изискванията относно продуктите от риболов, упоменати в член 11, параграф 9 от Регламент (ЕО) № 853/2004, са определени в приложение II към настоящия регламент.“
                        
                     
                  
                        3)
                     
                     
                        Член 3 се заменя със следното:
                        
                           „Член 3
                           Признати методи на изпитване за откриване на морски биотоксини за целите на Регламент (ЕО) № 853/2004
                           Признатите методи на изпитване за откриване на морски биотоксини, упоменати в член 11, параграф 4 от Регламент (ЕО) № 853/2004, са определени в Приложение V към Регламент за изпълнение (ЕС) 2019/627.“
                        
                     
                  
                        4)
                     
                     
                        Член 6а се заменя със следното:
                        
                           „Член 6а
                           Методи на изпитване за сурово мляко и за краве мляко, преминало топлинна обработка
                           Стопанските субекти в областта на храните използват методите на изследване, определени в приложение III към Регламент за изпълнение (ЕС) 2019/627, за да проверяват съответствието с границите, определени в част III от глава I от раздел IX от приложение III към Регламент (ЕО) № 853/2004 и да гарантират надлежното прилагане на процеса на пастьоризация по отношение на млечните продукти, съгласно описаното в част II от глава II от раздел IX от приложение III към същия регламент.“
                        
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            Той се прилага от 14 декември 2019 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 юли 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 95, 7.4.2017 г., стр. 1.
         
            (2)  Регламент (ЕО) № 2074/2005 на Комисията от 5 декември 2005 г. за установяване на мерки за прилагане по отношение на някои продукти съгласно Регламент (ЕО) № 853/2004 на Европейския парламент и на Съвета и по отношение на организацията на официалния контрол съгласно Регламент (ЕО) № 854/2004 на Европейския парламент и на Съвета и Регламент (ЕО) № 882/2004 на Европейския парламент и на Съвета, за дерогиране от Регламент (ЕО) № 852/2004 на Европейския парламент и на Съвета и за изменение на Регламенти (ЕО) № 853/2004 и (ЕО) № 854/2004 (ОВ L 338, 22.12.2005 г., стр. 27).
         
            (3)  Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
         
            (4)  Регламент за изпълнение (ЕС) 2019/627 на Комисията от 15 март 2019 г. за определяне на еднакви практически условия за извършването на официален контрол върху продукти от животински произход, предназначени за консумация от човека, в съответствие с Регламент (ЕС) 2017/625 на Европейския парламент и на Съвета и за изменение на Регламент (ЕО) № 2074/2005 на Комисията по отношение на официалния контрол (ОВ L 131, 17.5.2019 г., стр. 51).